钦定古今图书集成/明伦汇编/人事典/第093卷 > 《掩骼会序》陈龙正
## 钦定古今图书集成/明伦汇编/人事典/第093卷 > 《掩骼会序》陈龙正

呜呼！茕！民没无槥，犹之生无食，其无告同，其哀迫同。
然生而无食，足尚能游行，口尚能呼号，告之一线有
未或穷者，死矣，不能告矣，非仁人自往而求之，谁与
乞之？是故谋生非后，哀死尢先？呜呼！统之“无告”，至较
量于方生方死，能乞不能乞之间，又宁独乞人之穷，
而非施济者之穷哉？然救民之生，固不一端，一命之
膺，一箸之馀，长怀是心，何言何动而忍为民害？何居
何往而不思为民利？虽穷于势，岂穷于心？于是乎处
京师者，来游京师者，一与若会，人人皆太颠、《闳夭》、散
宜生之徒，而可以疏附我文王也已。